cyanic-selkie/wikianc huggingface dataset:
Den første indisk-pakistanske krig
Indisk engasjement i Kashmir-dalen
I Gilgit forente statens paramilitære styrker (Gilgit Scouts) med stammestyrkene, som dermed fikk kontroll over denne nordlige regionen av staten. stammestyrkene ble også forsterket med tropper fra Chitral, hvis hersker (Mehtar av Chitral), hadde sluttet seg til Pakistan.
PDP-10
Etterhvert som prosessorteknologien utviklet seg på 70- og 80-tallet ble PDP-10 produsert i ulike modeller og med sterkt varierende fysiske dimensjoner og ytelse. Modellrekkefølgen var KA10, KI10, KL10, KS10. Prosjektet for å produsere en oppfølger, KC10, (kodenavn "Jupiter") ble kansellert i 1983 da Digital valgte å prioritere utviklingen av sine VAX-baserte systemer.
Den første indisk-pakistanske krig
Jhangers fall og angrepene på Naoshera og Uri
Stammestyrkene angrep og erobret Jhanger. De gikk så til angrep på Naoshera uten hell. Andre stammestyrker gjennomførte en rekke mislykkede angrep på Uri. I sør sikret et lite indisk angrep byen Chamb. I dette stadiet av krigen begynte frontlinjen å stabilisere seg ettersom flere indiske styrker ble tilgjengelig.
Operasjon Vijay: motangrep på Jhanger
De indiske styrkene satte i gang et motangrep i sør og klarte å ta tilbake Jhanger og Rajauri. I Kashmir-dalen fortsatte stammestyrker å angripe Uri-garnisonen. I nord ble Skardu brakt under beleiring av Gilgit Scouts.
Den indiske våroffensiven
Inderne holdt på Jhanger selv etter mange etterfølgende motangrep fra stammestyrkene, som i stadig økende grad ble støttet av regulære pakistanske styrker. De indiske styrkene angrep i Kashmir-dalen og fikk gjenerobret Tithwail. stammestyrkene gjorde stor fremgang i den høye Himalaya-regionen, hvor de klarte å infiltrere tropper for å bringe Leh under beleiring. I tillegg erobret de Kargil og beseiret en unnsetningsstyrke som var på vei mot Skardu.
Operasjon Bison
I løpet av denne tiden begynte fronten å slå seg ned. Beleiringen av Poonch pågikk fortsatt. Et mislykket angrep ble iverksatt av 77. fallskjermbrigade (Brig Atal) for å erobre Zoji La-passet. Operasjon Duck, det første kodenavnet på dette angrepet, ble omgjort til operasjon Bison av Cariappa. Lette stridsvogner av typen M5 Stuart fra 7. kavaleri ble flyttet i demontert tilstand gjennom Srinagar og vinsjet over bruer mens to feltkompanier tilhørende Madras Sappers omgjorde muldyrsporet over Zoji La til et jeep-spor. Det overraskende angrepet den 1. november av brigaden med pansrede kjøretøy støttet av to regimenter med 25 poundere og et regiment med 3,7 tommers kanoner, tvang seg gjennom passet og presset stammestyrkene tilbake til Matayan og senere Dras. I Kargil ble brigaden forent med indiske soldater som rykket frem fra Leh mens motstanderne til slutt trakk seg nordover mot Skardu.
Operasjon Easy: frigjøringen av Poonch
De indiske styrkene begynte nå å få et overtak i alle sektorer. Poonch ble endelig frigjort etter å ha vært beleiret i over ett år. Gilgit-styrkene i de høye Himalaya-fjellene, som tidligere hadde vist fremragende fremgang, ble til slutt beseiret. Inderne fulgte etter dem så langt som til Kargil før de ble tvunget til å stanse på grunn av forsyningsproblemer. Zoji La-passet ble sikret ved hjelp av stridsvogner (som på forhånd var tenkt umulig som følge av den store høyden) og Dras ble gjenerobret.
På vei mot våpenhvile
På dette tidspunktet besluttet den indiske statsministeren Jawaharlal Nehru å be FN om å gripe inn. En FN-våpenhvile ble forhandlet frem den 31. desember 1948. Noen dager før våpenhvilen iverksatte de pakistanske styrkene et motangrep som ødela veien mellom Uri og Poonch. Etter langvarige forhandlinger ble begge partene enige om en våpenhvile, som trådte i kraft øyeblikkelig. Betingelsene i våpenhvilen som beskrevet i UNCIP-resolusjonen av 13. august 1948 ble vedtatt av FN den 5. januar 1949. Disse betingelsene gikk ut på at Pakistan skulle trekke tilbake sine styrker, både regulære og irregulære, samtidig som India skulle få opprettholde en liten del av sin styrke i staten for å bevare fred og orden. Ved overholdelse av disse betingelsene skulle det holdes en folkeavstemning for å avgjøre territoriets fremtidige skjebne. I alt døde 1 500 soldater på hver side under krigen, og Pakistan var i stand til å skaffe seg om lag to femtedeler av Kashmir, inkludert fem av de i alt 14 «åttetusener»-fjell i verden. India beholdt derimot de resterende tre femtedelene av Kashmir, inkludert de mest folkerike og fruktbare områdene.
Samuel Balto
Samuel Johannesen Balto (født 5. mai 1861, død 1921 ) var en norsk-samisk oppdager og eventyrer. Balto var same fra Karasjok og ble i 1888 rekruttert av 26 år gamle Fridtjof Nansen til en ekspedisjon til Grønland. Ekspedisjonen bestod for øvrig av Otto Sverdrup, Oluf Dietrichson, Ole Nilsen Ravna og Kristian Kristiansen. På grunn av isforholdene lyktes det ikke å komme i land da de ankom til Grønlands østkyst med selfangerskuta «Jason»; de drev i flere døgn på et isflak sørover langs kysten. Det var dramatisk da det blåste opp om natten mens Sverdrup holdt vakt ved teltet på isflaket. Etter å ha kommet inn til land, rodde og seilte de i to små båter i tolv døgn nordover langs østkysten. På ski forlot de Umivik 15. august 1888, de krysset Grønland fra øst mot vest og ankom til Ameralikfjorden på vestkysten 29. september 1888. Dette er den første dokumenterte kryssingen av Grønland. Etter hjemkomsten utgav Balto en bok om ekspedisjonen på samisk.
Balto emigrerte senere til USA sammen med en stor gruppe samer som ble ansatt som reinvoktere, og han ble senere gullgraver.
Sledehunden Balto, berømt for transport av medisin mot difteri til den isolerte byen Nome i Alaska i 1925, var oppkalt etter Samuel Balto. I Central Park i New York står en statue av denne sledehunden. Hunden ble utstoppet og befinner seg ved Naturhistorisk museum i Cleveland, Ohio. Det er laget tre filmer om hunden Balto: Animasjonsfilmen Balto fra 1995 og oppfølgerne Balto og Ulveflokken fra 2002 og Balto III: Wings of change fra 2004.
AMD Athlon II
Athlon II er en familie av AMD flerkjerners 45 nm mikroprosessorer, som ble lansert i 2009. Athlon II er rettet mot den laveste og midterste delen av markedet og er en komplementær produktlinje til Phenom II.
Maurice Piat
Maurice Evenor Piat, CSSp (født 19. juli 1941 i Moka på Mauritius) er katolsk biskop av Port-Louis.
Prest
Etter å ha fullført vanlig skolegang trådte Maurice Piat inn i spiritanernes orden og ble presteviet den 2. august 1970.
Kardinal
I konsistoriet 19. november 2016 tok pave Frans ham inn i kardinalkollegiet som kardinalprest med titulærkirken Santa Teresa al Corso d'Italia.
Den 23. desember 2017 utnevnte paven ham til medlem av Diskastiet for helhetlig menneskelig utvikling.
Episkopalgenealogi
Hans episkopalgenealogi er:
A6
A6, a6 eller A-6 kan vise til:
Lobsang Palden Yeshe
Lobsang Palden Yeshe (tibetansk: བློ་བཟང་གྤལ་ལྡན་ཡེ་ཤེས་, Wylie: Blo-bzang Gpal-ldan Ye-shes, født 1738, død 2. november 1780 i Beijing) var den sjette inkarnasjonen av Panchen Lama i Gelug-sekten i tibetansk buddhisme.
Lobsang Pelden Yeshe var den eldre stebroren til den tiende Shamarpa Chödrub Gyatsho (chos grub rgya mtsho; 1741/1742–1793). Han var kjent for sine skrifter og store interesse for verdslige ting. Han identifiserte den åttende Dalai Lama og gav ham navnet Jamphel Gyatso.
På grunn av at Dalai Lama ennå ikke var myndig fikk Lobsang Palden Yeshe en viktig utenrikspolitisk rolle. Da Bhutans rājāh invaderte Kutch Behar i 1772 hjalp Lobsang Palden Yelde til med forhandlingene mellom britene og bhutaneserne. For å assistere under forhandlingene sendte den britiske guvernøren i Bengal, Warren Hastings, den skotske diplomaten og eventyreren George Bogle til Panchen Lamas residens i Shigatse, der han befant seg årene 1774-1775. Disse kontaktene la grunnen for tette kontakter mellom Panchen Lama og Britisk India.
Qianlong-keiseren ble uroet av de tette kontaktene mellom tibetanerne og britene, som han mistenkte for å ville løsrive Tibet fra Qingrikets proteksjon. I 1778 innbød derfor keiseren Panchen Lama til Beijing for å feire keiserens 70-årsdag. Panchen Lama dro fra Tibet med et stort følge og ble overøst med gaver da han ankom til Beijing. Han fikk imidlertid smittekopper og døde den 2. november 1780.
Hellas under VM i svømmesport 2022
Hellas deltok under VM i svømmesport 2022 i Budapest i Ungarn fra 18. juni til 3. juli 2022.
Krisztian Halasz
Krisztian Halasz (født 3. juni 1980) er en ungarsk terrengsyklist.
Politimester Egil
Politimester Egil er en EP med Bare Egil Band, utgitt i 2007.
Tom Mboya
Thomas Joseph Odhiambo Mboya (født 15. august 1930, død 5. juli 1969) var en fremtredende kenyansk politiker under Jomo Kenyattas regjering. Han grunnla Nairobi People's Congress Party, spilte en nøkkelrolle ved grunnleggelsen av Kenyas afrikanske nasjonale union (KANU), og the Minister of Economic Planning and Development da han døde.
Mboya ble drept ved attentat den 5. juli 1969 i Nairobi.
Thisbe-kvartalet
Thisbe-kvartalet (svensk: Kvarteret Thisbe) er et kvartal i Gamla stan i Stockholm. Kvartalet er omgitt av Kåkbrinken i nord, Lilla Nygatan i vest, Stora Nygatan i øst og Schönfeldts gränd i sør. Kvartalet består i dag av tre eiendommer: Thisbe 3–5, tidligere Thisbe 1–4. I Thisbe 5 ligger Schönfeldtska huset med en av Stockholms vakreste barokksaler.
Navnet
Nesten samtlige kvartalsnavn i Gamla stan ble til på siste del av 1600-tallet og er oppkalt etter begrep (først og fremst guder) fra den greske og romerske mytologien. ”Thisbe” var i den greske mytologien en najadenymfe. I Ovids beretning om Pyramus og Thisbe, brukte han Thisbe som inspirasjon til sin tragiske heltinne som tok sitt liv når hun fant sin elskede Pyramus død. Pyramus på sin side, tok livet av seg da han trodde at Thisbe hadde blitt drept av en løve. Pyramus er også navnet på nabokvartalet i sør (se Pyramus-kvartalet).
Kvartalet
Stadsholmens andre, ytre bymur ble anlagt på andre halvdel av 1300-tallet og 1400-tallet og strakk seg gjennom kvartalet i nordsydlig retning. Kvartalet fikk sin nåværende, nesten firkantede, form etter storbrannen i Stockholm 1625, som helt ødela den sydvestre delen av Stadsholmen. I stedet for smale smug og langsmale kvartaler hvor branner kunne spre seg raskt, ble Stockholms første organiserte byplanlegging med start i 1627 utført her, hvor man skapte store like kvartaler bebygd med murhus.
I 1746 bestod kvartalet av fem tomter. Da var Johan Henrik Lefebure eier av kvartalets største tomt (nr 101, dagens Thisbe 5) som er det Schönfeldtska huset. På tomt nr 102 lå Apoteket Markattan da Jakob Bark var eier og på tomt nr 103 hadde hoffrådet Wermholt sitt hus. Som sin nabo i vest hadde han kammerherren Carl Ludvig Silfverstråhle.
Bygningen i Thispe 3 (Stora Nygatan 28) tilhører de eldste langs Stora Nygatan. Den ble oppført på 1640-tallet av murmesteren og bygningslederen Andreas Fischer, som bodde her med sin familie og to tjenestejenter samt ytterligere to håndverkerfamilier. Murhuset hadde tre etasjer og var kront av en høy gavlvegg med trappegavl mot gaten. Teglfasaden var dekorert med sandsteinslister og ornamenter. Huset finnes bevart, dog i ombygd og endret tilstand. Det er avbildet på Erik Dahlberghs kobberstikk over Karl X Gustav av Sveriges begravelsestog i 1660.
Eiendommen Thisbe 4 (hjørnehuset Kåkbrinken / Lilla Nygatan) stammer fra 1643 og kalles det Rosenbergska Huset. På fasaden finnes en fasadeutsmykning i form av en portalstein som viser en kvinnefigur med ørn og teksten ”S:R M:L:D Anno 1643”. På midten av 1600-tallet var eiendommen Thisbe 4 eid av krigsrådet Simon Rosenberg og hans hustru Margaretha Larsdotter, det er deres initialer som gjenfinnes på portalsteinen. Mellom 1877 og 1888 gjennomgikk eiendommen en omfattende ombygging og ble innredet på nytt etter tegninger av Axel og Hjalmar Kumlien. Da fikk husets sitt nåværende utseende.
I forbindelse med at eiendommens fundamentering skulle forsterkes utførte Stockholms stadsmuseum 1988–1989 en arkeologisk forundersøkelse. Man fant blant annet rester etter et bindingsverkshus med en ovn som kunne dateres til århundreskiftet 1600. Stedet var dekket av rivningsmateriale og et brannlag, det siste stammer sannsynligvis fra storbrannen i Stockholm 1625.
Schönfeldtska huset i Thisbe 5 ble oppført omkring 1630 for Lennart Torstenson. Muligens engasjerte Torstensson murmesteren Fischer, som bygde på nabotomten. Huset har sitt navn etter Greger von Schönfeldt som også ga navn til Schönfeldts gränd. Arkitekt for Schönfeldts store ombygging på 1670-tallet var sannsynligvis Jean de la Vallée med hjelp av billedhuggeren Burchardt Precht. I 1778 ble bygningen ervervet av Vitenskapsakademiet og mellom 1829 og 1875 var eiendommen eid av Jernkontoret. Mellom 1992 og 2017 hadde Moderaterna sitt hovedkvarter i bygningen. I dag holder Jensen Gymnas Södra til der. I huset gjenfinnes Schönfeldtska praktsalen, som regnes blant Stockholms fineste barokkrom fra 1600-tallets andre halvdel.
Den sydvestre delen av den Schönfeldtska tomten (hjørnet Lilla Nygatan / Schönfeldts gränd, tidligere Thisbe 1) ble bebygd omkring 1800 med en lav butikkrad som ble revet 1919 og erstattet med det nåværende huset tegnet av arkitektkontoret Östlihn & Stark. Samtidig tegnet kontoret en omfattende ombygging for Schönfeldtska huset. Nybyggets eksteriør var inspirert av Schönfeldtska huset med lignende hjørnekjeder. På et fotografi fra 1919 vises hjørnetomta etter rivingen og Schönfeldtska husets vestgavl, som i dag er skjult bak nybygget, er synlig.
Gabon under Sommer-OL for ungdom 2014
Gabon deltok under Sommer-OL for ungdom 2014 fra 16. til 28. august 2014 i Nanjing i Kina. Troppen bestod av tre utøvere.
Kardemommeloven
Kardemommeloven er den eneste loven i Kardemomme by, en oppdiktet by fra barneboka Folk og røvere i Kardemomme by skrevet av den norske forfatteren Thorbjørn Egner og utgitt i 1955.
The Haunting Hour: Don’t Think About It
R.L. Stine's The Haunting Hour: Don't Think About It (Spøkelsestimen) er en film fra 2007, basert på R. L. Stine barnebokserie om Hannah Montana's Emily Osment og Cody Linley.
Handling
Cassie Keller er en goth-jente som nettopp har flyttet sammen med familien til et nytt nabolag, og skal begynne ved en ny skole. Hun elsker å finne på skumle sprell mot de populære barna på skolen og hennes yngre bror Max. Priscilla Wright, en mobber, blir valgt til Halloween-dronning for skolens årlige Halloween-sammenkomst. Cassie gjengjelder Priscillas uhøflige kommentarer mot henne ved å plassere levende kakerlakker inni en Halloween-piñata, som Priscilla skal bruke. Priscilla får alle insektene over seg, og blir hånet av de andre studentene.
Cassie oppdager en mystisk Halloween-butikk i et smug. Eieren (spilt av Tobin Bell) insisterer på å selge henne en gammel bok med tittelen "The Evil Thing" som inneholder en advarsel om ikke å lese boken høyt eller tenke på "The Evil Thing" et to-hodet monster: Ett hode suger offerets blod, samtidig som ett annet hode spiser kjøtt. Den kvelden ignorerer Cassie advarselen, og leser boken høyt for Max som hevn for at han koblet fra datamaskinen hennes.
Cassies foreldre går på Halloween-fest, og "The Evil Thing" blir vekket til live igjen. Det er opp til Cassie og Sean, en populær gutt som Cassie liker, å redde dem. Cassie går til butikk-eieren for hjelp. Men oppdager at han reiser rundt i verden hver Halloween og leter etter en person som elsker å skremme folk, og han lurer dem til å slippe løs "The Evil Thing" ved å lese boken og lære dem en lekse. Han gir dem en gåte, og de forstår at hvis de skaffer blod fra et dyr, og kaster det på The Evil Thing, så vil det ene hodet angripe det andre hodet. Dermed vil skapningen fortære seg selv.
Etterkrigstidens viktigste norske sakprosautgivelser
Etterkrigstidens viktigste norske sakprosautgivelser var en kåring arrangert av avisa Dagbladet i 2008. Juryen skulle velge de 25 viktigste faglitterære tekster fra 1945 til 2008 og resulterte i en artikkelserie. I juryen satt Johan L. Tønnesson, Karianne Bjellås Gilje, Cecilie Naper, Fredrik W. Thue og Ottar Grepstad, sammen med fire representanter fra Dagbladet.
Mediedebatt om kåringen
Listen vakte kritikk fra bl.a Peder Anker ved Universitetet i Oslo, som mente den var sterkt fokusert på humaniora og samfunnsvitenskap, og ikke inkluderte mer innflytelsesrike verk innen økonomi, teknologi eller jus. Listen ble også kritisert for å ha politisk slagside. Helge Rønning oppsummerte kritikken mot kåringen slik: At den ikke redegjør for sine premisser, og «bygger på en form for kulturradikal og human- eller samfunnsvitenskapelig konsensus, der det først og fremst er stemmene utenfor maktens korridorer som taler»
Mayans MC
Mayans MC er en amerikansk fjernsynsserie skapt av Kurt Sutter og Elgin James. Den hadde premiere 4. september 2018 på FX. Serien er en spin-off av Sons of Anarchy og handler om 1%-motorsykkelklubben Mayans MC.
Handling
Mayans MC finner sted to og et halvt år etter hendelsene i Sons of Anarchy, og fokuserer på livet til Esekiel «EZ» Reyes, som er kandidat til å bli medlem av Mayans MCs avsnitt på California–Mexico-grensen. EZ er den begavede sønnen til en stolt latinofamilie hvis amerikanske drøm slukkes av de kriminelle kartellenes vold. Hans behov for hevn driver ham mot et liv han aldri ønsket og aldri kan unnslippe.
10 Years
Bakgrunn
Daði og Gagnamagnið skulle ha representert Island i Eurovision Song Contest 2020 med låten «Think About Things», men konkurransen ble avlyst på grunn av koronaviruspandemien. I stedet besluttet den islandske kringkasteren RÚV at Daði og Gagnamagnið skulle få representere Island i konkurransen i 2021.
Sangens tittel ble avslørt i februar 2021, mens låten ble utgitt 13. mars 2021.
Eurovision Song Contest
Den 65. utgaven av Eurovision Song Contest fant sted i Rotterdam i Nederland i mai 2021. Island deltok som nummer åtte i semifinale 2 i Rotterdam Ahoy torsdag 20. mai. Dagen i forveien ble det kjent at ett av bandmedlemmene hadde testet positivt for covid-19. Bandet ble derfor satt i karantene og fikk ikke opptre live under semifinalen. I stedet ble det vist et opptak fra gruppens andre prøve 15. mai. Sammen med Australia var Island det eneste landet som ikke opptrådte live i konkurransen.
Dalai Lama
Det er panchen lama som finner frem til og peker ut ny dalai lama.
Den nåværende dalai lama heter Tenzin Gyatso. Han bor i landflyktighet i India etter at kineserne tok makten i Tibet. Enkelte av Dalai Lamas taler om forholdet til Kina er omtalt og gjengitt i Dyades temanummer Dalai Lama og Tibet.
Historie
Ordet «Dalai» er mongolsk og betyr «hav av visdom». Ordet «lama» er tibetansk og tilsvarer sanskrit-ordet «guru». Ofte så blir det oversatt til «spirituell læremester», eller kun til «lærer» og «munk». Tittelen ble først tatt i bruk i 1578, da den mongolske herskeren Altan Khan navnga Sonam Gyatso. Sonam Gyatso ble den første bæreren av tittelen «Dalai Lama», selv om han allerede var den tredje i rekken av Dalai Lamaer. På grunn av dette blir han referert til som «den tredje Dalai Lama».
Videreføring
Når en dalai lama dør, leter munkene etter en gjenfødelse av han. Denne gjenfødelsen (kalt yangsi) er som regel et lite barn, født på omtrentlig samme tid som den forrige lamaens død inntraff. Denne letingen kan ta flere år, noe som fører til at personer som innehar stillingen ikke følger like etter hverandre. Noen ganger har det hendt at flere grupper har kommet med forskjellige påstander om hvem som er den rette arvtageren. Dette har i noen tilfelle medført politiske spenninger.
Tegn som tyder på en ny lama, er om barnet gjenkjenner tidligere eiendeler. Når man med sikkerhet mener å ha funnet riktig person, blir den gjenfødte brakt til Lhasa, hvor andre lamaer begynner på barnets trening.
Liste over Dalai Lamaer
Det har vært 14 anerkjente inkarnasjoner av Dalai Lama:
Nicobium
Nicobium er en slekt av små, ofte vedborende biller. Mange borebillearter kan leve av tørt trevirke og kan gjøre stor skade på bygningstømmer, møbler og andre tregjenstander.
Utseende
Små til middelsstore biller, mange har sylindrisk kroppsform, men dette varierer mye. Som oftest brunlige på farge, kroppen ofte helt eller delvis dekket med skjell. De artene som borer i ved er gjerne sylindriske, og brystskjoldet (pronotum) er høyt hvelvet og dekker hodet som en hette – dette er et trekk man finner hos mange treborende biller, for eksempel hettebiller (Bostrichidae) og barkbiller (Scolytinae). Hodet er vanligvis lite og noe nedoverbøyd, fasettøynene runde eller ovale, ikke oppdelt. Antennene varierer mye i form – de kan være lange og perlekjedeformede (tyvbiller), korte og tynne, eller mer eller mindre kølleformede. De består av 9-11 ledd. Brystskjoldet (pronotum) er vanligvis høyt hvelvet, ofte med tydelige knøler eller furer. Hos de fleste er det omtrent så bredt som dekkvingene, men av og til bare halvparten så bredt. Dekkvingene er oftest parallellsidige, men danner en oval til kulerund form hos tyvbiller (Ptininae). De er vanligvis matte, ofte med mønster dannet av skjell, av og til med rekker av grove punktgroper. Beina er forholdsvis lange og slanke, og kan foldes tett inntil kroppen.
Levevis
De fleste av borebillene lever utendørs og borer i død ved. De har mikroorganismer som hjelper dem å fordøye veden. En del arter har tilpasset seg å angripe bygningstømmer og møbler, og "markhull" i treverk stammer oftest fra disse billene. De er i stand til å angripe ganske tørt og hardt treverk. Disse artene liker gjerne å ha det varmt og man finner ofte at skadene er konsentrert til varme steder, for eksempel langs varmtvannsrør. Hos noen arter kommuniserer billene ved å dunke hodet og forbrystet mot veggene i gangene de lever i. Dette gir en hørbar tikking og har gitt opphav til navn som dødningeur og veggesmeder.
Arter som skader treverk
Mit er et navn på biller av familien tyvbiller og borebiller (Anobiidae) som gjør skade på treverk. Dette navnet brukes særlig på Vestlandet, noen steder kaller man dem også for mott, et navn som også blir brukt på sommerfugler av familien Pyralidae. Den arten som oftest gjør skade, er stripet borebille (Anobium punctatum). Billene kan gjøre alvorlig skade, særlig på eldre hus og møbler. "Markhull" i treverk og møbler er som oftest forårsaket av disse billene. Andre norske navn er «dødningeur», «veggesmeder» og «tremark».
Vardø fyr
Vardø fyr på Hornøya ved Vardø er Norges østligste fyr. Dagens fyrbygning er fra 1959. Det 20 m høye fyrtårnet er en firkantet vinkeljernkonstruksjon, noe som gjør det uvanlig på landsbasis. Ved siden av tårnet med maskinhus fins det vaktmesterbolig og et uthus som er plassert rundt et tun. Fyret ble avbemannet og automatisert i 1991.
Det første fyret på Hornøya ble bygget i 1896.
Peder Balkes bilde «Fyr på den norske kyst» fra 1855 er best kjent under navnet «Vardø fyr». Bildet viser imidlertid et fyr som verken ligner på dagens eller det opprinnelige Vardø fyr.
Al-Hakim bi-Amr Allah
Hans styre var kjent for flere ting. Han var bare elleve år da han etterfulgte sin far Abu Mansur Nizar al-Aziz som kalif. Denne vellykkede maktoverføringen demonstrerte stor stabilitet i fatimidedynastiet. Han utvidet fatimidenes styre til emiratet Aleppo. Han var viktig som sentral figur i den religiøse sekten drusere, og kanskje var det viktigste med mannen det som mange har kalt hans «eksentrisitet».
Al-Hakim har tiltrukket seg interessen blant moderne historikere mer enn noen andre medlemmer av fatimidenes dynasti på grunn av
Opphav
Al-Ḥakim ble født i 985. Hans far, kalifen Abu Mansur, hadde to koner. En var en umm al-walad (konkubine) som bare er kjent gjennom tittelen as-Sayyidah al-‘Azīziyyah eller al-‘Azīzah (død 995). Hun var en melkittisk kristen hvis brødre var blitt utnevnt som patriarker i den melkittiske kirken av kalif Abu Mansur. Forskjellige kilder sier at enten en av hennes brødre eller hennes far ble sendt av Abu Mansur som utsending til Sicilia.
Al-‘Azīzah er regnet som mor til Sitt al-Mulk, en av de mest kjente kvinnene i islamsk historie som hadde et lidenskapelig forhold til sin halvbror al-Hakim og kan ha fått ham myrdet. Noen, som krønikeforfatteren William av Tyr, hevdet at denne koptiske kvinnen også var mor til kalif al-Hakim, men de fleste historikere avviser dette. William av Tyr gikk så langt som å hevde at al-Ḥakims ødeleggelse av Den hellige gravs kirke i 1009 skyldtes hans iver etter å motbevise erting om at han var født kristen av en kristen kvinne. Krønikeforfatteren al-Musabbihi beretter derimot al-Hakims muslimske mor søkte hjelp hos en fengslet islamsk vismann som het ibn al-Washa og ba ham om å be for hennes sønn som hadde blitt syk. Vismannen skrev hele koranen på innsiden av en bolle og bad henne vaske sønnen sin i den. Da al-Hakim kom seg, krevde hun i takknemlighet at vismannen skulle settes fri. Hennes ønske ble innvilget, og vismannen og hans selskap ble satt fri fra fengselet.
Drusiske kilder hevder at al-Hakims mor var datter til ‘Abdu l-Lāh, en av Al-Muizz Lideenillahs sønner, og derfor Abu Mansurs niese. Historikere som Delia Cortese er kritiske til dette:
Veien til makten
Al-Hakims far, Abu Mansur, begynte i 996 på en reise for å besøke Syria som på dette tidspunktet bare ble holdt av fatimidene gjennom våpenmakt og under press fra både grekere og tyrkere. Kalifen ble syk i begynnelsen av reisen ved Bilbeis og lå syk i flere dager. Da han følte at hans slutt nærmet seg, ba han qadien Muhammed ibn an-Numan og general Abu Muhammed al-Hasan ibn Ammar om å ta seg av al-Hakim som bare var elleve år. Han snakket så med sin sønn. Al-Hakim husket senere hendelsen:
Dagen etter fortsatte han og hans nye hoff fra Bilbeis til Kairo. Hans fars legeme ble ført foran ham, båret på en kamel stakk den døde kalifens føtter ut fra båren. De ankom kort tid før kveldsbønnen og hans far ble gravlagt kvelden etterpå ved siden av graven til hans forgjenger al-Muizz. Al-Hakim ble tatt i ed av Barjawan, en «hvit evnukk som Abu Mansur hadde utnevnt til ustad-veileder»Ustad 'tutor'." . Siden det var uklart om han skulle arve sin fars stilling, var denne vellykkede maktoverføringen en demonstrasjon over stabiliteten i fatimidenes dynasti.
Al-Hakims far hadde ment at evnukken Barjawan skulle fungere som regent til han var gammel nok til å herske på egen hånd. Ibn Ammar og qadi Muhammed ibn Numan skulle hjelpe til med å verge den nye kalifen. I stedet tok umiddelvart ibn Ammar, leder for Katamapartiet, embetet wasita («sjefsminister») fra Isa ibn Nestorius. På den tiden var embetet sifara («utenriksminister») også del av embetet. Ibn Ammar tok så tittelen Amin ad-Dawla «den ene betrodde i imperiet». Dette var første gangen begrepet «imperiet» ble knyttet til den fatimidiske stat.
Politisk rivalisering og bevegelser
Al-Ḥakims mest innbitte og vedvarende motstander var abbasidenes kalifat i Bagdad som forsøkte å bremse innflytelsen til ismailismen. Denne konkurransen førte til Bagdadmanifestet i 1011 hvor abbasidene hevdet at slektslinjen al-Hakim representerte, ikke stammet legitimt fra Ali. Al-Hakim slet også med qarmatiske herskere i Bahrain, en øy i Persiagulfen samt et territorium i det østlige Arabia.
Styret til al-Hakim ble karakterisert av en generell uro. Fatimidenes hær hadde problemer med rivalisering mellom to motstående fraksjoner, tyrkere og berbere. Spenningen vokste mellom kalifen og hans visirer (kalt wasitaer), og nær slutten på hans styre begynte bevegelsen til druserne å ta form. Dette var en religiøs sekt sentrert rundt al-Hakim. Det var druserne som først henviste til al-Hakim som «hersker på Guds ordre», og det ble sagt at medlemmer av sekten adresserte bønner til al-Hakim som de regnet som «en manifestering av Gud i hans enhet».
Al-Hakim grunnla Dar Al-Hekma («kunnskapens hus») i 1004 med sitt store offentlige bibliotek. Der ble det undervist i filosofi og astronomi i tillegg til rent islamske studier av koranen og hadith. Han fullførte moskéen i Kairo som hans far begynte på, Masjid al-Hakim, viss offisielle navn er «Jami‘-u l-Anwar». Moskéen forfalt til ruiner og ble nøye restaurert til sin fordoms prakt for rundt 20 år siden av Mohammed Burhanuddin.
Forhold til andre religiøse grupper
Religionsforskeren Nissim Dana sier at al-Hakims relasjoner til andre monoteistiske religioner kan deles inn i tre separate perioder. Mellom 996 og 1006 ble de fleste av kalifens utøvende funksjoner utført av hans rådgivere. Den sjiamuslimske al Hakim «oppførte seg som de sjiitiske kalifene han etterfulgte og viste en fiendtlig holdning til sunnimuslimer, mens holdninger mot 'bokens folk', jøder og kristne, var relativt tolerant, i bytte mot skatten jizya».
Al-Hakim beordret i 1005 en offentliggjøring av forbannelser mot de første tre kalifene (Abu Bakr, Umar og Uthman Ibn Affan) og mot Aisha (Muhammeds kone) for å ha motsatt seg kravet til Muhammeds fetter og svigersønn Ali som hadde krevd posisjonen som kalif til seg selv og hans etterkommere. Grunnleggeren av umajjad-kalifatet, Muawiyah I, og andre blant Muhammeds sahaba ble også bannlyst. Bare to år etterpå gjorde al-Hakim slutt på praksisen.
I løpet av denne perioden beordret al-Hakim at inklusjonen av frasen as-salāh khayr min an-nawm («bønn er å foretrekke før søvn») som fulgte morgenbønnen skulle stoppes, han så på den som et sunnimuslimsk tillegg. I stedet beordret han at ḥayyi ‘alā khayr al-‘amal («kom til de beste dådene») skulle sies etter at bønnene var unnagjort. Han forbød bruken av to bønner, Salāt at-Tarāwih og Salāt ad-Duha, siden de ble antatt å ha blitt formulert av sunnimuslimske vismenn.
Hans holdning mot kristne ble fiendtlig innen 1003 da han beordret at en nylig bygget kirke skulle ødelegges og erstattes av en moské. Han gjorde ytterligere to kirker om til moskéer. Han forbød også bruk av vin og til og med rusdrikker som ikke ble laget av druer (fuqa) for både muslimer og ikke-muslimer. Dette førte til hardere tider for både kristne som brukte vin i sine religiøse riter og jøder som brukte den i deres religiøse fester.
Ifølge tradisjonen til kalifatet beordret al-Hakim i 1005 at jøder og kristne skulle følge ghiyār («differensieringsloven»), i dette tilfellet mintaq eller zunnar («belte») og ‘imāmah («turban»), begge i svart. I tillegg måtte jødene bære et smykke med en kalv av tre og kristne et jernkors. I de offentlige badene måtte jødene erstatte kalven med en bjelle. I tillegg måtte kvinner av Ahl al-Kitab bære to forskjellige fargede sko, en rød og en svart. Disse lovene ble brukt frem til 1014 .
Aruba under VM i svømmesport 2022
Aruba deltar under VM i svømmesport 2022 i Budapest i Ungarn fra 18. juni til 3. juli 2022.
Al-Hakim bi-Amr Allah
Forhold til andre religiøse grupper
Al-Hakim engasjerte seg i annen tilfeldig oppførsel i 1005: Han beordret drapet på alle hunder i Egypt og fikk dem dumpet i ørkenen. Han tvang også innbyggerne i Kairo til å arbeide om natten og legge seg om morgenen og straffe alle som ble tatt i å bryte hans ordrer hardt.
I likhet med samtidig sjiamuslimsk tenkning, innførte al-Hakim mange andre rigide ordninger (sijillat) i denne perioden. Disse inkluderte å forby tilgang til offentlige bad med utildekket hofter, forbød kvinner fra å gå med utildekket ansikt offentlig og stenge mange underholdningssteder.
Den andre perioden mellom 1007 og 1012 «var der en merkbar tolerant holdning mot sunnimuslimer og mindre fanatisme for sjiislam, mens holdningen med tanke på bokens folk var fiendtlig».
Fra 1012 til 1021 ble al-Hakim
Mens det er klart at Hamza ibn-Ali var kalifens fremste tilhenger, hevder noen at al-Hakim trodde på egen guddommelighet.
Andre forskere er uenige i denne antagelsen om direkte guddommelighet, særlig druserne selv, som bemerker at dens fremste talsmann var ad-Darazi som ifølge noen kilder fikk al-Hakim henrettet for shirk. Brev viser at ad-Darazi forsøkte å skaffe seg kontroll over Muwahhidun-bevegelsen og at påstanden om guddommelighet var et forsøk på å skaffe støtte fra kalifen som i stedet fant den kjettersk.
Druserne finner denne antagelsen som støtende. De fastholder ad-Darazi som den første frafalne fra sekten, og deres tro rundt al-Hakim er kompleks. Etter typisk ismailisk mønster, plasserer de en opphøyde lærer i den indre sirkel av guddommelig inspirerte personer. For druserne læres det eksoteriske av profeten, det esoteriske av hans hemmelige assistenter og det esoteriske av det esoteriske av imam al-Hakim.
Eksentrisk oppførsel
Al-Hakim innførte en rekke tilsynelatende impulsive lover, inkludert forbudet av Mulūkhiyya, en karakteristisk egyptisk matrett, druespising, spising av Engelskkarse i tillegg til et forbud mot sjakk. Han forbød fiskere fra å fange fisk som ikke hadde skjell og forbød folk å selge eller spise slik fisk.
Han beordret i 1014 kvinner til ikke å gå ut i det hele tatt og beordret skomakerne til ikke å lage kvinnesko.
Al-Hakim drepte mange av sine embetsmenn, både høyere og lavere i gradene. Hans veileder Abu al-Qasim Said ibn Said al Fariqi, de fleste av hans visirer, dommere, poeter, leger, badehusinnehavere, kokker, fetter, soldater, jøder, kristne, etteretningsmenn og til og med kuttet av hendene på kvinnelige slaver i sitt eget palass. I noen tilfeller utførte han drapene personlig.
Han ødela Den hellige gravs kirke i Jerusalem i 1009 som da var under fatimidenes kontroll. Kirken ble senere gjenoppbygget med hjelp fra Østromerriket.
Selv om kristne ikke kunne kjøpe slaver, menn eller kvinner, og hadde få andre privilegier, fikk de ri hester på den betingelsen at de red med tresaler og salgjord uten ornamenter.
Koner og barn
Mor til al-Hakims arving, Ali az-Zahir, var umm al-walad Amina Ruqayya, datter til den avdøde prinsen Abdu l-Lah, sønn av al-Muizz. Noen ser på henne som den samme kvinne som en forutsigelse fortalt av al-Hamidi snakket om. Den sa at i år «1000 ville al-Hakim velge en foreldreløs jente av god bakgrunn som ble oppfostret av hans far Abu Mansur, og at hun ville bli mor til hans etterfølger». Mens krønikeforfatteren al-Maqrizi hevder at al-Hakims stesøster Sitt al-Mulk var fiendtlig ovenfor Amina, andre kilder sier at hun gav henne og hennes barn ly da de flyktet fra al-Hakims forfølgelse. Noen kilder sier at al-Hakim giftet seg med en jariya (ung, kvinnelig tjener) kjent som as-Sayyidah, men historikere er usikre om dette bare er et annet navn på Amina.
Ved siden av sin sønn hadde al-Hakim en datter som het Sitt Misr (død 1063) som skal ha vært en generøs beskytter og av edel og god karakter.
Død og etterfølgelse
Al-Hakim forsvant i 1021 i en alder av 36 år på en reise til muqattamhøydene på et esel uten vakter. Eselet ble senere funnet nær en brønn som var dekket av blod. Det er antatt at hans søster Sitt al-Mulk leide attentatmenn til å drepe ham etter at hun ble bekymret for dynastiets kontinuitet og de to kranglet om hans oppførsel. Al-Hakim anklaget henne for ekteskapsbrudd, og da bestemte hun seg for å handle før han straffet henne. Druserne tror ikke han ble drept, men at han ble gjemt av Gud og vil komme tilbake som deres mahdi på dommedag.
Al-Hakim ble etterfulgt av sin unge sønn, Ali az-Zahir, under regentskapet til hans søster, Sitt al-Mulk.
Mark Spitz
Mark Andrew Spitz (født 10. februar 1950 i Modesto, USA) er en tidligere amerikansk svømmer. Under OL i München i 1972 tok han sju gullmedaljer i svømmeøvelsene, en prestasjon han var alene i å ha oppnådd frem til Beijing-OL i 2008, da den amerikanske svømmeren Michael Phelps, forbedret Mark Spritz sin rekord med ett gull, da han tok 8 gullmedaljer i ett enkelt OL.
Etter München-OL la han opp som aktiv svømmer. 41 år gammel forsøkte han uten hell å kvalifisere seg til OL i Barcelona i 1992.
Spitz har jødisk bakgrunn og etter München-massakren i 1972 ble det satt inn ekstra sikkerhetstiltak blant annet med amerikanske soldater.
Mjøndalen
Mjøndalen er en del av Kommunedel 1 i Drammen kommune. Tettstedet hadde i 2017 vel 8,593 innbyggere og inngår i Drammen. Mjøndalen ligger på sørsiden av Drammenselva, 11 km vest for Drammen sentrum. Nord for elva ligger det noe mindre tettstedet Krokstadelva, som danner sammenhengende tettbebyggelse med Mjøndalen, forbundet med Mjøndalsbrua. Mjøndalen ligger i Kommunedel 1 med Steinberg og Ytterkollen. Koordinator for kommunedelen er Per-Vidar Bjerke.
Geografi
Mjøndalen ligger på sørsiden av Drammenselva og grenser mot Gulskogen i øst, Steinberg i vest. Sør for Mjøndalen er Bremsåsen. Høyeste topp som inngår i området Mjøndalen er Kyrfjell, som befinner seg 596.6 meter over havet, denne ligger nesten 5 kilometer unna Mjøndalen sentrum.
Politikk
Etter kommunesammenslåingen som trådte i kraft 1. januar 2020 i Drammen kommune ble det opprettet ti kommunedeler som er administrative enheter i kommunen. Kommunedelene har alle egne nærutvalg som skal som skal utvikle nærmiljøene, bevare særpregene og lytte til de lokale innbyggerne innen kommunedelene. Nærutvalgene består av tolv medlemmer der fire er politikere og åtte innbyggere fra kommunedelen, disse skal møtes fire ganger i året. Valg av innbyggerne er inndelt i to kategorier, med 4 innbyggere hver. Den ene kategorien er barnefamilier, ungdom, seniorer og personer med funksjonsnedsettelse. Den andre kategorien vil bestå av innbyggere som får frem et særpreg ved den enkelte kommunedelen, for eksempel lag, foreninger, etnisitet, kulturbakgrunn, næring og demografi. I tillegg til vil det bli satt av en plass til en observatør fra ungdommen. Det er FAU i den enkelte kommunedel, ungdomsrådet, eldrerådet og råd for personer med funksjonsnedsettelse som sammen med de folkevalgte i nærutvalg som gjennomfører valgene.
De folkevalgte er i hovedsak faste medlemmer av kommunestyret, politikerne sitter i nærutvalget for den kommunedelen de har lokal tilhørighet til. Basert på fordelingsnøkkelen i kommunestyret og prinsipp om at mindre partier skal ivaretas, har partiene selv valgt ut sine medlemmer og varamedlemmer.
Nærutvalgets oppgaver er å være en informasjon og kontaktarena mellom de folkevalgte, kommunestyret og innbyggerne i kommunedelen. De skal sørge for involvering av innbyggerne og lytte til ideer og forslag. Årlig skal de lage en plan med mål og evaluere resultater og utarbeide en årsrapport.
Alle kommunedelene har også en lokalkoordinator som skal ha en sekretariatsfunksjon for nærutvalget, ordne møtene, sørge for informasjon deling med kommunen og følge opp nærutvalget.
Samferdsel
Mjøndalen stasjon ble åpnet i 1866 da Randsfjordbanen sto ferdig. Arkitekt bak bygget er Paul Due. Strekningen stasjonen ligger på er nå del av Sørlandsbanen. Reisetid fra Mjøndalen stasjon til Drammen er normalt på rundt 9 minutter. Mjøndalen Stasjonen er betjent gjennom en avtale mellom Jernbaneverket og kommunen som følge av prosjektet «Levende stasjoner».
Mjøndalsruten
1. juni 1935 ble Mjøndalsruten opprettet, firmaet drev bussruten Drammen - Pukerud - Mjøndalen. På 1950-tallet ble ruten trafikkert med to busser, med 35 sitteplasser og 12 ståplasser.
Historie
Mjøndalen er tradisjonelt en stasjonsby og et industristed. Tømmer, sagbruk og en betydelig papir- og celluloseindustri tilhører stedets historie. Cellulosefabrikkene ble avviklet tidlig på 70-tallet. Møbel- og trevareindustri er også tradisjonsrike virksomheter på stedet. I de senere årene har det vært stor boligbygging i åsen sør for sentrum, og Mjøndalen har blitt en del av tettstedet Drammen, som er det nest største tettstedet i Viken fylke og femte største i landet.
Mjøndalsbrua
Mjøndalsbrua sto ferdig i 1912. Arbeidsstyrken under byggingen av broen var på det meste 400 mann og prisen endte på 290.000 kroner. Bredden på broen kommer av at to fullastede hester med høy skulle kunne passere hverandre. Broen er 220 meter lang. Brua fikk i 2012 ny belysning etter design av Snøhetta.
Rasmus Pettersen
Rasmus Kristian Pettersen (født 8. september 1877 i Trondheim, død 24. mai 1957 samme sted), var en norsk turner. Han representerte klubben Trondhjems Turnforening.
Mjøndalen
Mjøndalsbrua
Brua er også kjent for å skape en del «Fleksnes»-episoder siden brua er så smal at en buss og en bil ikke kan passere hverandre.
Gangfeltet på brua er ikke en del av den opprinnelige brua. Det ble til i 1987 under en ombygging av brua. Gangfeltet ble montert på den ene siden av brua, med metallrister som dekke. Dette slipper regn og snø gjennom, da den ellers ikke ville tålt tyngden.
Mjøndalen Idrettsforening
Mjøndalen Idrettsforening har gjort stedet kjent. Fra 1920 og frem til begynnelsen av 1990-tallet var MIF et av de ledende fotballagene i Norge. I tillegg har MIF vært med i europacupene og spilt mot Cardiff, Bayern München og Werder Bremen. Mot sistnevnte vant MIF 1-0 på Weserstadion i 1987. Mjøndalen dalte i seriesystemet på 1990-tallet og lå flere sesonger i 3. divisjon, men i 2007 rykket laget opp i 2. divisjon og i 2009 rykket laget opp i 1.divisjon. I 2019 var laget i Eliteserien i fotball for menn.
Laget er også store i bandy og klubben har som eneste lag alltid spilt i toppserien. Klubben har elleve Norgesmesterskap-titler og åtte seriemesterskap 1976-81, 1983 og 1985.
Hjemmebanen til Mjøndalen IF er Consto Arena.
Stedsnavnet
Navnet Mjøndalen kommer av norrønt Mylnudalr, av mylna ‘mølle’. Betegnelsen på en person fra Mjøndalen er "Mjøndøling".
Rasmus Pettersen
Han deltok i «Ekstralekene» 1906 i Athen, og var der med på det laget som vant Norges første OL-gull gjennom historien. Det ble først arrangert en kvalifiseringskonkurranse i Oslo, der 21 av de 30 deltakerne kvalifiserte seg til å delta i lekene.
Église du Christ au Congo
Église du Christ au Congo (ECC) (Kristi kirke i Kongo), er en sammenslutning av 62 protestantiske kirkesamfunn i Den demokratiske republikken Kongo. Den blir ofte bare omtalt som Den protestantiske kirke, da den forener de aller fleste protestantene i landet.
ECC fungerer som en sentral administrasjon og et åndelig forum for de mange protestantiske kirkene i landet. Den ledes av en nasjonal synode og et landsstyre. Et nasjonalt sekretariat gjør det praktiske arbeidet. Selv om ECC sies å være en del av «den ene, hellige, verdensomspennende og apostoliske kirke», er den også tydelig på å ta vare på ulikhetenes enhet, som den ser på som det eneste felles system i Bibelen, urkirken og afrikanske tradisjoner.
Avdelinger
Unionen har underavdelinger for teologi, evangelisering, misjon, utdanning, kvinner og familie, diakoni, helse og prestetjeneste i hær og politi.
Thubten Chökyi Nyima
Thubten Chökyi Nyima (tibetansk: ཐུབ་བསྟན་ཆོས་ཀྱི་ཉི་མ, Wylie: Thub-bstan Chos-kyi Nyi-ma, født 1883 i Dagpo i Tibet, død 1937 i Kyegundo i Amdo) var den niende inkarnasjonen av Panchen Lama i Gelug-sekten i tibetansk buddhisme.
I 1888 ble han erkjent som Panchen Lama og ført til Trashilhünpo i Shigatse. I 1901 traff han under to dager den russiske munken Agvan Dorzjijev, som han gav undervisning i buddhismen. I 1903 førte han samtaler med den britiske embetsmannen og tibetologen Charles Alfred Bell om den politiske situasjonen i Tibet. I 1907 lærte han også Sven Hedin å kjenne.
Etter at den britiske militærekspedisjonen under Francis Younghusband hadde tvunget Dalai Lama til å flykte fra Tibet i 1904 ble Panchen Lama den høyeste politiske og religiøss autoriteten i Tibet, og Qing-regjeringen forsøkte å anspore Panchen Lama til å overta Dalai Lamas rolle som Tibets hersker. Panchen Lama nektet imidlertid dette, men spilte en viktig rolle fram til Dalai Lama vendte tilbake til Tibet på 1910-tallet.
I 1924 havnet Panchen Lama i konflikt med Dalai Lama, som forsøkte å beskatte Panchen Lamas eiendom for å finansiere Tibets forsvar. Konflikten førte til at Panchen Lama flyktet til Indre Mongolia, der han opprettet nære kontakter med Republikken Kinas regjering. Han klarte aldri å vende tilbake til det sentrale Tibet og døde i Kyegundo (Amdo) i 1937.
Hornøya
Hornøya er ei øy i Vardø kommune i Troms og Finnmark. Hornøya er Norges østligste øy og ligger en drøy kilometer utenfor Vardø i Barentshavet. På øyas høyeste punkt (60 moh.) ligger Vardø fyr. Etter av fyret ble automatisert i 1991, er øya ubebodd, bortsett fra at noen biologer fra Universitetet i Tromsø forsker på øya sommerstid og bor i fyrvokterhuset.
Øya består av sandstein og skifer og måler ca. 900 ganger 650 meter. Den har bratte stup på vestsiden, mens østsiden skråner ned mot havet. Avslutninga dannes på denne sida av ei halvøy, Store Avløysinga. Lille Avløysinga er en holme som ligger rett sør for Hornøya. På vestsiden, mellom Hornøya og naboøya Reinøya ligger Prestholmen.
Hornøya har en av Norges største sjøfuglkolonier. I de bratte fjellsidene hekker totalt mer enn 40 000 par av alke, lomvi, krykkje, lunde, polarlomvi, storskarv, teist og toppskarv. Ellers på øya (og Reinøya) hekker store mengder gråmåser samt svartbak. Andre fuglearter er brushane, linerle og et par ravner. Spesielt polarlomvien tiltrekker seg fugleentusiaster langveisfra. Øya har siden 1983 vært fredet som Hornøya og Reinøya naturreservat.
På ulike steder på Hornøya finner man rester etter tyske bygningsanlegg fra andre verdenskrig.
Langtungebier
Langtungebier (Apidae) er den største familien av bier og tilhører gruppen vepser. Den omfatter mange forskjelligartede bier, blant annet humler, honningbier, broddløse bier, pelsbier og vepsebier. Det er 5700 arter utbredt over hele verden og litt over 60 arter i Norge.
Utseende
Størrelsen varierer fra 2,2 mm bittesmå Ceratina til meget store trebier Xylocopa med 30 mm kroppslengde. Det er meget stor variasjon i utseendet fra slekt til slekt.
Levevis
De fleste av artene i Apidae er solitære bier som bygger sine reir hver for seg. Flere er sosiale insekter, og danner samfunn. Mange av artene bygger ikke selv bol eller samler pollen, men legger sine egg i andre biers bol (gjøkbier) – underfamilien Nomadinae består utelukkende av slike.
Lars Bleckur
Lars Bleckur (født 8. august 1986) er en svensk terrengsyklist.
Ivy Matsepe-Casaburri
Ivy Matsepe-Casaburri (født 18. september 1937 i Kroonstad i Sør-Afrika, død 6. april 2009 i Pretoria) var en sørafrikansk politiker.
Hun virket som lærer inntil hun flyktet i eksil fra Sør-Afrika til Swaziland, Zambia, USA og Namibia. I 1990 vendte hun tilbake til Sør-Afrika. Under oppholdet i USA tok hun doktorgrad i sosiologi ved Rutgers University.